

MSS-002-20

**Nagrada MSS za najboljšo diplomsko in magistrsko nalogo s področja mladih**

**za leto 2019**

*- razpis -*

Mladinski svet Slovenije (MSS) razpisuje Nagrado MSS za najboljšo diplomsko in magistrsko nalogo s področja mladih za leto 2019.

Prijavite se lahko vsi mladi, ki ste v letu 2019

* **diplomirali**ali
* **magistrirali**

ter ste v svojem zaključnem delu **obravnavali tematiko, povezano z mladimi**¹.

V obeh kategorijah bomo podelili **finančno nagrado.**

**1. Namen razpisa**

Na Mladinskem svetu Slovenije se zavedamo, da je v pripravo zaključnih del potrebno vložiti veliko napora, žal pa mnogo kvalitetnih del ostane neopaženih za ciljne javnosti.

Z razpisom želimo:

* spodbuditi mlade, da raziskujejo mladinsko področje ter tako sami prihajajo do relevantnih spoznanj, zaključkov in mnenj na področjih, pomembnih za mlade;
* spodbujati pedagoške in mladinske delavce, da sodelujejo pri raziskovanju problematike mladih in mlade motivirajo za pripravo nalog s teh področij;
* na enem mestu (v spletni knjižnici MSS) zbrati relevantno nastajajočo literaturo / raziskave o mladini in tako okrepiti svojo lastno teoretično bazo;
* v dogovoru z avtorji na spletu objaviti njihova dela in spodbuditi mladinske delavce, raziskovalce in druge zainteresirane k uporabi nastalih del pri njihovem udejstvovanju.

**2. Upravičenci**

Prijavite se lahko vsi, ki:

* ste v letu 2019 **na katerikoli visokošolski instituciji v Sloveniji** zagovarjali diplomsko ali magistrsko delo,
* ste v delu obravnavali katerokoli **tematiko s področja mladih**[[1]](#footnote-1) in
* ste bili ob zagovoru dela stari **manj kot 30 let**.

**3. Način prijave**

Prijavite se preko **spletne prijavnice**, ki je dostopna [**TUKAJ**](https://www.1ka.si/a/248191), najkasneje **do ponedeljka, 17. februarja 2020**. Prijavi je obvezno priložiti **izjavo**, ki jo najdete na koncu razpisa in jo podpisano ter skenirano naložite v spletno prijavnico ali pošljite po e-pošti na diplomske@mss.si. Prosimo, da vaše diplomsko / magistrsko delo v elektronski obliki shranite pod imenom *priimek\_naslovdela.pdf* in prav tako naložite v spletno prijavnico ali pošljite na naslov diplomske@mss.si. Podpisano izjavo lahko pošljete tudi po navadni pošti na naslov Mladinski svet Slovenije, Dunajska 5, 1000 Ljubljana. V kolikor imate težave s spletno prijavo ali nalaganjem dokumentov, se lahko obrnete na tel. št. 01 425 60 55 (Tanja Baumkirher) ali na [diplomske@mss.si](mailto:diplomske@mss.si).

**4. Način izbire nagrajencev**

Kolegij MSS bo oblikoval strokovno komisijo, ki bo preučila prispele prijave ter se na podlagi mnenja komisije odločil o izbiri najboljšega dela v dveh kategorijah. Avtorici oz. avtorju bomo podelili:

* za najboljše diplomsko delo - **300 evrov bruto**,
* za najboljše magistrsko delo - **400 evrov bruto**.

Kolegij MSS si ob tem pridržuje pravico, da:

- iz izbora izloči dela, ki po presoji Kolegija ne ustrezajo razpisnim pogojem,

- nagrade ne podeli in da

- podeli več nagrad oz. rangira določeno število najboljših prijav.

Ključni kriteriji za podelitev nagrade bodo **aktualnost, uporabnost in pronicljivost** diplomskega oz. magistrskega dela. Odločitev Kolegija je dokončna.

**5. Razglasitev nagrajenih del**

**V marcu ali aprilu 2020 bomo na svečani prireditvi razglasili prejemnici oz. prejemnika nagrade**, na katero bomo povabili vse prijavljene in njihove mentorje. Za vsa dela, ki jih bomo prepoznali kot relevantna za področje mladine, bomo avtoricam oz. avtorjem **podelili priznanja za sodelovanje**. Ob tej priložnosti bodo tudi izpostavljena in predstavljena zanimiva spoznanja iz izbranih prijavljenih del.

Priznanja bodo prejeli tudi najbolj prizadevni mentorji.

*V Ljubljani, 13. januarja 2019*

Tilen Lah, l.r. Anja Fortuna, l.r.

podpredsednik MSS predsednica MSS

za mladinsko delo in neformalno izobraževanje

**Izjava prijavitelja**

Spodaj podpisani / podpisana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ime in priimek)*, rojen\_a \_\_\_\_\_\_\_\_\_\_\_\_\_\_\_\_\_\_ *(datum rojstva)*, prijavitelj\_ica diplomskega / magistrskega dela z naslovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naslov prijavljenega dela)* izjavljam:

* da so vsi podatki, ki sem jih oddal\_a v prijavnici, resnični in verodostojni.
* da se strinjam, da se v primeru, da sem izbran\_a med nagrajence, lahko javno objavi moje ime in priimek ter ime občine, iz katere prihajam.
* da se strinjam, da se moje diplomsko oz. magistrsko delo objavi v javno dostopni spletni knjižnici Mladinskega sveta Slovenije.

Kraj in datum: Podpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Izpolnjeno in* ***ročno*** *podpisano izjavo naložite v spletno prijavnico ali pa jo pošljite po e-pošti na* [*diplomske@mss.si*](mailto:diplomske@mss.si) *oz. po navadni pošti na Mladinski svet Slovenije, Dunajska 5, 1000 Ljubljana.*

*Rok za oddajo prijave je ponedeljek, 17. februar 2020.*

1. Opomba: S pojmom mladih oz. mladine razumemo osebe, **stare od 15 do 29 let**. Prijavljeno delo se lahko nanaša na starostno skupino v celoti ali samo deloma; dopuščamo tudi delna odstopanja glede na izbrano tematiko *(npr.: obravnava mladih zaposlenih ali mladih staršev lahko delno zajame tudi starejšo populacijo; obravnava mladostnikov pa deloma mlajšo)*. [↑](#footnote-ref-1)